āgneyámagniṣṭoma ā́labheta taddhi sáloma yádāgneyámagniṣṭomá ālábheta yádyukthyáḥ syā́daindrāgnáṃ dvitī́yamā́labhetaindrāgnā́ni hyùkthā́ni yádi ṣoḍaśī syādaíndráṃ tr̥tī́yamā́labheténdro hí ṣoḍaśī yádyatirātraḥ syā́tsārasvatáṃ caturthamā́labheta vāgvai sárasvatī yóṣā vai vāgyóṣā rā́tristadyáthāyathaṃ yajñakratūnvyā́vartayatyetā́ni trīṇyáyanāni téṣāṃ yatamátkāmáyeta téneyāddvā́ upālámbhyau paśū́ sauryáṃ dvitī́yam paśumā́labhate vaíṣuvaté 'hanprājāpatyám mahāvraté